Žiljēns Alafilips

**Žiljēns Alafilips** (; dzimis  Sentamānmontronā) ir Francijas šosejas riteņbraucējs, karjeras sākumā starējis velokrosā. Šobrīd pārstāv **' komandu. Divkārtējs [[Pasaules čempionāts šosejas riteņbraukšanā — grupas brauciens vīriešiem|Pasaules čempions grupas braucienā]].

== Karjera ==

=== 2014 ===
2014. gadā Alafilips pievienojās ''Omega Pharma-Quick Step'' komandai. Pirmo reizi uz pjedestāla viņš finišēja ''[[Volta a Catalunya]]'' sacensību pirmajā posmā. Piektajā posmā viņš izcīnīja otro vietu. Alafilips savu pirmo uzvaru kā profesionālis izcīnīja ''[[Tour de l'Ain]]'' 4. posmā, pierādot savu eksplozivitāti finišā pret kalnu pārspējot [[Denjels Mārtins|Denjelu Mārtinu]]. Viņa augstākā izcīnītā vieta [[2014. gada UCI Pasaules tūre|UCI Pasaules tūres]] sacensībās togad bija piektā vieta ''[[GP Ouest-France]]''.

=== 2015 ===
[[Attēls:Ans - Liège-Bastogne-Liège, 26 avril 2015, arrivée (B27).JPG|thumbnail|left|Alafilips (''pa kreisi'') uz 2015. gada [[Ljēža—Bastoņa—Ljēža]] pjedestāla kopā ar [[Alehandro Valverde|Alehandro Valverdi]] un [[Hoakims Rodrigess|Hoakimu Rodrigesu]]]]
2015. gads Alafilipam bija izrāviena gads. [[Ardēnu klasikas|Ardēnu klasikās]] viņam bija paredzēta atbalsta loma, lai palīdzētu tābrīža pasaules čempionam [[Mihals Kvjatkovskis|Mihalam Kvjatkovskim]], bet viņš pārsteidzoši ieņēma 7. vietu ''[[Amstel Gold Race]]'' sacensībās, Kvatkovskim gūstot uzvaru. ''[[La Flèche Wallonne]]'', pirmoreiz startējot šajās sacensībās, viņš turpināja atbalstīt Kvjatkovski, bet vienā no izšķirošajiem sacensību posmiem komandas līderis bija atpalicis. Komandas direktors ļāva Alafilipam brīvu rīcību un viņam izdevās izcīnīt otro vietu aiz trīskārtējā uzvarētāja [[Alehandro Valverde]]s. Scenārijs atkārtojās pēc pāris dienām [[Ljēža—Bastoņa—Ljēža]], kad atkal debijā Alafilips bija otrais aiz Valverdes. Tas bija Francijas sportistu labākais panākums kopš 1998. gad, kad [[Lorāns Žalabērs]] finišēja otrais.

Pēc šiem panākumiem un vairākiem pjedestāliem ''[[Tour de Romandie]]'', Alafilips 4. maijā pagarināja līgumu uz diviem gadiem līdz 2017. gada beigām. Vēlāk tomēnes Alafilips uzvarēja ''[[Tour of California]]'' posmā ar augstāko kāpumu un pārņēma vadību kopvērtējumā. Tomēr kopvērtējuma vadību viņš zaudēja pēdējā posma finišā, to iegūstot [[Peters Sagans|Peteram Saganam]], pēc sprinta bonusa sekunžu piešķiršanas. Vasaras beigās viņš ieņēma astoto vietu [[Sansevastjanas klasika|Sansevastjanas klasikā]], finišējot vadošajā grupā aiz uzvarētāja [[Ādams Jeitss|Ādama Jeitsa]]. Pēc tam tika gūta desmitā vieta kopvērtējumā ''[[Eneco Tour]]'', kurā bija posms, ks iekļāva daudzus no Ardēnu klasiku ceļiem. Alafilipa forma kritās uz sezonas beigām, kad viņš nefinišēja [[2015. gada Pasaules čempionāts šosejas riteņbraukšanā|Pasaules čempionātā]]. Vēlāk viņam tika diagnosticēta [[mononukleoze]]. Slimība izraisīja ārkārtīgu nogurumu, padarot viņu nespējīgu saglabāt augstvērtīgu sniegumu un liekot priekšlaicīgi beigt sezonu.

=== 2016 ===


=== 2017 ===


=== 2018 ===
Alafilips uzvarēja ''[[2018. gada La Flèche Wallonne|La Flèche Wallonne]]'' sacensībās, veicot izrāvienu veica trešajā un pēdējā kāpumā ''[[Mur de Huy]]'', pēdējos 100 metros apsteidzot atrāvienā bijušo [[Jelle Vanenderts|Jelli Vanendertu]]. [[Alehandro Valverde]], kurš bija uzvarējis pēdējās četrās ''[[La Flèche Wallonne]]'' sacensībās, veica vēlu izrāvienu un gandrīz noķēra Alafilipu, bet Alafilips spēja veikt vēl vienu izrāvienu pēdējos metros, palielināt pārsvaru pār Valverdi un gūt uzvaru. Tā bija lielākā uzvara līdzšinējā Alafilipa karjerā un viņš kļuva par pirmo šajās sacensībās uzvarējušo francūzi kopš [[Lorāns Žalabērs|Lorāna Žalabēra]] [[1997. gada La Flèche Wallonne|1997]]. gadā.

Alafilips uzvarēja [[2018. gada Tour de France]] 10. un 16. posmā, ka arī [[Kalnu klasifikācija Tour de France|kalnu klasifikācijas]] kopvērtējumā.

Nedēļu pēc Tour de France noslēguma Alafilips uzvarēja [[2018. gada Sansevastjanas klasika|Sansevastjanas klasikas]] sacensībās.

=== 2019 ===
2019. gada 9. martā uzvarēja [[2019. gada Strade Bianche|''Strade Bianche'']] sacensībās. 23. martā uzvarēja [[2019. gada Milāna—Sanremo|Milāna—Sanremo]] sprinta finišā, gūstot savu pirmo uzvaru [[riteņbraukšanas klasikas|klasikas pieminekļos]]. 8. jūlijā uzvarēja ''[[2019. gada Tour de France|Tour de France]]'' 3. posmā un kļuva par līderi kopvērtējumā. Alafilips uzvarēja arī sacensību 13. posmā, kas bija individuālais brauciens.

Sezonas beigās Alafilips saņēma ''[[Vélo d'Or]]'' apbalvojumu kā gada labākais riteņbraucējs.

=== 2020 ===
30. augustā Alafilips uzvarēja [[2020. gada Tour de France|''Tour de France'']] otrajā posmā un pārņēma līdera dzelteno krekliņu.

[[2020. gada Pasaules čempionāts šosejas riteņbraukšanā|Pasales čempionātā]] Imolā, Itālijā, Alafilips veica uzbrukumu pēdējā kāpumā 14 kolometrus no finiša, gūstot pirmo uzvaru vīriešu grupas braucienā Francijas pārstāvim kopš 1997. gada.

=== 2021 ===
[[2021. gada Pasaules čempionāts šosejas riteņbraukšanā|Pasaules čempionātā]] Flandrijā Alafilips atkārtoja iepriekšējā gada panākumu grupas braucienā, atkal veicot atrāvienu vienatnē.

2024. gada augustā **' komanda paziņoja, ka noslēgusi triju gadu līgumu ar Alafilipu, sākot no nākamā gada.

## Privātā dzīve
Viņa tēvs bija mūziķis Žo Alafilips, kurš nomira 2020. gadā pēc ilgas slimības (viņš apmeklēja 2019. gada Tour de France ratiņkrēslā). Žiljēna brālis Braiens Alafilips arī bija šosejas riteņbraucējs, karjeru noslēdza 2021. gada martā. Žiljēna treneris ilgstoši bija viņa brālēns Franks Alafilips. 2020. gada aprīlī Žiljēns Alafilips intervijā *[[L'Équipe]]* paziņoja, ka viņš ir attiecībās ar riteņbraukšanas pārraižu vadītāju un bijušo riteņbraucēju Marionu Rusu. 2021. gada janvārī Alafilips sociālajos tīklos paziņoja, ka pāris gaida bērnu. Viņu dēls piedzima 2021. gada 14. jūnijā.

## Atsauces

## Ārējās saites